cyanic-selkie/wikianc huggingface dataset:
Στρατιωτική υπηρεσία
Πληροφορίες ανά χώρα
Φινλανδία Οι Φινλανδοί έχουν έντονο το πατριωτικό πνεύμα και κάθε χρόνο περίπου 80% του πληθυσμού υπηρετεί. Η διάρκεια της θητείας είναι περίπου 6, 9 ή 12 μήνες ανάλογα το πόστο. Υπάρχει και η δυνατότητα άοπλης θητείας διάρκειας 9 ή 12 μηνών. Η αναβολή επιτρέπεται για διάφορες αιτίες μέχρι την ηλικία των 29 ετών. Για τους αντιρρησίες συνείδησης η θητεία διαρκεί 12 μήνες, ενώ υπάρχουν και αποστρατικοποιημένες περιοχές των οποίων οι κάτοικοι απαλλάσσονται (Νησιά Ώλαντ) Η ρύθμιση του μεγέθους του στρατεύματος βασίζεται σε μια διαφορετική λογική από της επιλεκτικής στράτευσης. Όσοι Φινλανδοί ολοκληρώνουν τη βασική εκπαίδευση τίθενται στις εφεδρείες μέχρι την ηλικία των 50 ή 60, και καλούνται ανά διαστήματα για χρονική διάρκεια ανάλογα με το βαθμό τους. Οι εργοδότες είναι υποχρεωμένοι να τους επαναπροσλάβουν, ενώ εκτιμάται θετικά για την πορεία της καριέρας και τις απολαβές τους.
Φίτζι
Χιλή Όλοι οι άντρες της Χιλής μεταξύ 17 και 24 ετών είναι εν δυνάμει επιλέξιμοι για στρατιωτική θητεία (12 μήνες πεζικό - 22 μήνες ναυτικό/ αεροπορία). Αρχικά, η στρατιωτική θητεία είναι εθελοντική και γίνεται υποχρεωτική μόνο αν δεν έχουν ολοκληρωθεί οι ποσοστώσεις που απαιτούνται για τις ένοπλες δυνάμεις. Η γενική διεύθυνση εθνικής κινητοποίησης (στα ισπανικά Dirección general de Movilización Nacional, DGMN) είναι υπεύθυνη για την τελική πρόσληψη εθελοντών και στρατιωτών. Όσοι κληθούν υποχρεωτικά, μπορούν να υποβάλλουν αίτηση για απαλλαγή (έγγαμοι, οικονομικοί λόγοι, απόγονοι θυμάτων παραβίασης ανθρωπίνων δικαιωμάτων ή πολιτικής βίας, προβλήματα υγείας), ενώ όσοι σπουδάζουν μπορούν να προσφέρουν εναλλακτική υπηρεσία.
Υποχρεωτική στράτευση γυναικών
Σε αρκετές χώρες δίνεται η δυνατότητα στις γυναίκες να συμμετέχουν στο στράτευμα, συνήθως σε πιο υποστηρικτικό ρόλο, ενώ σε άλλες απαγορεύεται τελείως. Στις παρακάτω εξαιρέσεις τους επιβάλλεται η θητεία:
Χρήσιμοι σύνδεσμοι
Διεθνής Αμνηστία
Ευρωπαϊκό γραφείο Αντίρρησης Συνείδησης
Παρατηρητήριο Ανθρωπίνων Δικαιωμάτων
Ύπατη Αρμοστεία ΟΗΕ (UNHCR)
Child Soldiers
War Resisters' International
Πέραμα (αποσαφήνιση)
Με το όνομα Πέραμα αναφέρονται οικισμοί στην Ελλάδα:
Κατηγορία:Αποσαφηνίσεις ελληνικών τοπωνυμίων
1026 Ίνγκριντ
Η Ίνγκριντ (Ingrid) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,637. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από το βαφτιστικό όνομα της ανιψιάς του Γερμανού αστρονόμου Άλμπρεχτ Κάρστεντ.
Μετά την ανακάλυψή της η Ίνγκριντ χάθηκε, καθώς η τροχιά της δεν είχε προσδιορισθεί με αρκετή ακρίβεια, και ανακαλύφθηκε εκ νέου το 1986 από τον Ιάπωνα αστρονόμο Σιουίτσι Νακάνο.
Φυσικά χαρακτηριστικά
Τα φυσικά χαρακτηριστικά της Ίνγκριντ είναι άγνωστα. Περιστρέφεται γύρω από τον εαυτό της μία φορά κάθε περίπου 5 ή 5,3 ώρες.
Εξωτερικοί σύνδεσμοι
Ινγκριντ
Ιάκωβος των Φουά
Ο Ιάκωβος, γαλλ. Jacques (απεβ. 7 Απριλίου 1553) από τον Οίκο του Γκραγύ ήταν καθολικός επίσκοπος τού Ολορόν και μετά τού Λεσκάρ, στη Γαλλία.
Βιογραφία
Ήταν νόθος γιος τού Ιακώβου κόμη τού Μονφόρ από μία -αγνώστου σε εμάς ονόματος- ερωμένης του. Ο πατέρας του ήταν γιος τού Γκαστόν Δ΄ κόμη της Φουά και της Ελεονώρας των Τραστάμαρα βασίλισσας της Ναβάρρας.
Έγινε καθολικός επίσκοπος τού Ολορόν το διάστημα 1521-34 και επίσκοπος τού Λεσκάρ το διάστημα 1534-53. Μάλλον απεβίωσε στις 7 Απριλίου 1553.
Πηγές
Κατηγορία:Οίκος της Φουά
Αγγλικανική Εκκλησία της Αυστραλίας
Η Αγγλικανική Εκκλησία της Αυστραλίας είναι μέλος της εκκλησιαστικής Αγγλικανικής Κοινωνίας και είναι το πολυπληθέστερο δόγμα στην Αυστραλία μετά την Ρωμαιοκαθολική Εκκλησία. Μέχρι το 1981 ονομαζόταν Εκκλησία της Αγγλίας στην Αυστραλία και την Τασμανία.
Ιστορικό
Όταν το 1787 ήρθαν στην Αυστραλία τα πρώτα πλοία με κατάδικους, ο αιδεσιμότατος Ρίτσαρντ Τζόνσον ήταν ο επίσημος ιερέας των ναυτών και των καταδίκων οι οποίοι αποτέλεσαν τους πρώτους αποίκους της Νέας Νότιας Ουαλίας. Το 1825 εκλέγεται ο πρώτος αρχιδιάκονος Αυστραλίας υπό τη δικαιοδοσία του επισκόπου Καλκούτας. Το 1836 εκλέγεται ο πρώτος επίσκοπος Αυστραλίας, ενώ το 1842 ιδρύεται η επισκοπή Τασμανίας. Το 1847 η Αυστραλία χωρίζεται σε 4 επισκοπές: (Σίδνεϊ, Μελβούρνη, Νιουκάστλ και Αδελαΐδα). Τα επόμενα 80 χρόνια οι επισκοπές ανήλθαν σε 25.
Τον Ιανουάριο του 1962 η Αγγλικανική Εκκλησία Αυστραλίας κηρύχτηκε αυτοκέφαλη και απέκτησε δικό της αρχιεπίσκοπο. Σήμερα η Αυστραλία έχει 23 Αγγλικανικές επισκοπές που περιέρχονται σε 5 επαρχίες, χωρίς να συνυπολογίζεται η Τασμανία.
Σύμφωνα με την απογραφή του 2006, στην Αυστραλία κατοικούν 3.718.241 Αγγλικανοί, οι οποίοι αντιστοιχούν στο 18.7% του συνολικού πληθυσμού.
Εξωτερικοί σύνδεσμοι
Κατηγορία:Χριστιανισμός στην Αυστραλία Κατηγορία:Αγγλικανισμός
ΦΚ Μπόρισφεν Μπόρισπιλ
Η ΦΚ Μπόρισφεν Μπόρισπιλ ήταν μια επαγγελματική, ουκρανική, ποδοσφαιρική ομάδα από το Μπόρισπιλ, Ουκρανία. Είχε ιδρυθεί το 1993 και διαλύθηκε το 2007. Έδρα της ομάδας ήταν το Kolos Stadium. Είχε κατακτήσει 1 πρωτάθλημα δεύτερης κατηγορίας (2000) και ένα κύπελλο δεύτερης κατηγορίας την ίδια χρονιά.
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 1993 Κατηγορία:Ποδοσφαιρικές ομάδες Ουκρανίας
Εμίλ Κονσταντινέσκου
Ο Εμίλ Κονσταντινέσκου (Emil Constantinescu- ρουμανική προφορά: <span class="IPA" title="Representation in the International Phonetic Alphabet (IPA)" contenteditable="false">[eˈmil konstantiˈnesku] <small class="nowrap metadata" contenteditable="false"> ( ακούστε), γεννήθηκε 19 Νοεμβρίου 1939) είναι Ρουμάνος καθηγητής και πολιτικός, ο οποίος υπηρέτησε ως ο τρίτος Πρόεδρος της Ρουμανίας, την περίοδο 1996-2000.
Ο Κονσταντινέσκου αποφοίτησε αρχικά από τη Νομική Σχολή και στη συνέχεια από το Τμήμα Γεωλογίας και Γεωφυσικής του Πανεπιστημίου του Βουκουρεστίου,  και στη συνέχεια ξεκίνησε μια καριέρα ως γεωλόγος. Από το 1966, ο Κονσταντινέσκου δίδασκει στο Τμήμα Γεωλογίας του Πανεπιστημίου του Βουκουρεστίου.
Μετά τη Ρουμανική Επανάσταση το 1989, ο Κονσταντινέσκου έγινε ιδρυτικό μέλος και αντιπρόεδρος της Κοινωνικής Συμμαχίας. Ήταν ο προεδρεύων του Ρουμανικού Αντιολοκληρωτικού Φόρουμ, το οποίο μετασχηματίστηκε σε μια πολιτική και εκλογική συμμαχία: τη Δημοκρατική Συνέλευση της Ρουμανίας (CDR).
Το 1992 ο Κονσταντινέσκου εκλέχθηκε πρόεδρος (πρύτανης) του Πανεπιστημίου του Βουκουρεστίου, και έγινε υποψήφιος του CDR για την προεδρία της Ρουμανίας. Έχασε τις εκλογές από τον ήδη σε θητεία, Ίον Ιλιέσκου, μετά από ένα δεύτερο γύρο. Μετά τη νίκη στις 17 Νοέμβρη 1996, ο Κονσταντινέσκου ορκίστηκε πρόεδρος στις 29 Νοεμβρίου και όρισε τον Βίκτορ Σιορμπέα, τον δήμαρχο του Βουκουρεστίου, ως Πρωθυπουργό της Ρουμανίας. Η κυβέρνησή του σχηματίστηκε από συνασπισμό των πολιτικών συμμαχιών και κόμματων: την CDR, την USD και την UDMR.
Παραμένει, ενεργός στην πολιτική μέσα από πολλές ΜΚΟ, τόσο στη Ρουμανία όσο και σε διεθνές επίπεδο. Ο Εμίλ Κονσταντινέσκου είναι ο σημερινός πρόεδρος του Συλλόγου της Αγωγής του Πολίτη, του Ρουμανικού Ιδρύματος για τη Δημοκρατία (Fundatia Romana pentru Démocratie) και, επίσης, την ιδρυτής πρόεδρος του Ινστιτούτου για την Περιφερειακή Συνεργασία και την Πρόληψη των Συγκρούσεων (INCOR).
Παραπομπές
Κατηγορία:Πρόεδροι της Ρουμανίας
Άλμα επί κοντώ
Το άλμα επί κοντώ ή ο επικοντισμός είναι κλασικό αγώνισμα του στίβου, στο οποίο ο αθλητής χρησιμοποιεί ευλύγιστο (πλέον) κοντάρι από υαλοβάμβακα ή ανθρακονήματα για να υπερπηδήσει ένα οριζόντιο πήχη. Το αγώνισμα φαίνεται να είναι γνωστό από τους Κρήτες και τους Κέλτες. Αναγνωρίστηκε ως ολυμπιακό αγώνισμα στους Πρώτους Ολυμπιακούς Αγώνες της σύγχρονης εποχής (1896) για τους άνδρες και το 2000 για τις γυναίκες.
Ιστορία
Η προέλευση του άλματος επί κοντώ χάνεται στα βάθη της αρχαιότητας, καθώς θεωρείται πως ανακαλύφθηκε φυσικά σαν μέθοδος υπέρβασης διαφόρων εμποδίων, ειδικά βάλτων αλλά και ψηλών αντικειμένων όπως τοίχους. Αν και το άλμα επί κοντώ δεν ήταν μέρος των Ολυμπιακών Αγώνων της Αρχαίας Ελλάδας, ήταν ένα άθλημα που ασκούνταν και μπορεί να το δει κανείς σε πολλά αρχαία ελληνικά κεραμικά. Η χρονολόγηση μερικών από αυτά τα ευρήματα έχει τοποθετηθεί γύρω στο 500 π.Χ., αλλά η θόλος με κοντάρι δεν περιοριζόταν μόνο στην Αρχαία Ελλάδα, υπάρχουν επίσης στοιχεία της πρακτικής της στην αρχαία Ιρλανδία και τη Γαλλία και υπάρχουν αιγυπτιακά δείγματα που χρονολογούνται από το 2500 π.Χ. πολεμιστές που κάνουν άλμα με κοντάρι πάνω από τοίχους.
Οι πρώτοι αγώνες που περιελάμβαναν άλμα με επί κοντώ πιστεύεται ότι διεξήχθησαν περίπου το 1829 π.Χ. στην Ιρλανδία.
Τεχνική - κανόνες
Στους αγώνες σε κάθε αθλητή δίνονται τρεις ευκαιρίες να ξεπεράσει ένα καθορισμένο ύψος. Ένας πήχης στηρίζεται σε δύο ορθοστάτες ώστε να πέφτει εύκολα αν χτυπηθεί. Το ύψος αυξάνεται σταδιακά μέχρι να αναδειχθεί νικητής μέσω της διαδικασίας αποβολής.
Τα κοντάρια μπορεί να έχουν οποιοδήποτε μήκος ή διάμετρο. Τα πρώτα υλικά που χρησιμοποιήθηκαν για τα κοντάρια ήταν συμπαγής τέφρα. Καθώς τα επιτευχθέντα ύψη αυξάνονταν, τα κοντάρια από μπαμπού που χρησιμοποιήθηκαν από το 1904 έδωσαν τη θέση τους στο αλουμίνιο, το οποίο ήταν κωνικό σε κάθε άκρο. Οι ίνες γυαλιού έγιναν οι πιο αποτελεσματικές και δημοφιλείς στις αρχές της δεκαετίας του 1960. Οι σημερινοί αθλητές επωφελούνται από κοντάρια που παράγονται με το τύλιγμα προκομμένων φύλλων από υαλοβάμβακα που περιέχει ρητίνη γύρω από ένα μεταλλικό στύλο, για να δημιουργήσει έναν ελαφρά καμπύλο κοντάρι, που κάμπτεται πιο εύκολα κάτω από τη συμπίεση που προκαλείται από την απογείωση ενός αθλητή. Το σχήμα των φύλλων από υαλοβάμβακα και η ποσότητα του υαλοβάμβακα που χρησιμοποιείται σχεδιάζεται προσεκτικά για να παρέχει το επιθυμητό μήκος και ακαμψία του κονταριού. Διάφοροι τύποι ινών, συμπεριλαμβανομένων των ανθρακονημάτων, χρησιμοποιούνται για να δώσουν συγκεκριμένα χαρακτηριστικά που προορίζονται να προωθήσουν υψηλότερα άλματα. Τα τελευταία χρόνια, έχουν προστεθεί ανθρακονήματα στα συνήθως χρησιμοποιούμενα υλικά E-glass (E για αρχική ηλεκτρική χρήση) και S-glass (S για στερεά) για τη δημιουργία ενός ελαφρύτερου κονταριού.
Μόλις ένας αθλητής ξεκινήσει τον αγώνα, μπορεί να επιλέξει τα ύψη που θα δοκιμάσει. Εάν αποτύχει στην πρώτη του προσπάθεια στο ύψος, μπορεί να περάσει στο επόμενο ύψος, αλλά θα έχει μόνο δύο προσπάθειες σε αυτό το ύψος, καθώς θα είναι εκτός μόλις πετύχει τρία συνεχόμενα αποτυχημένα. Νικητής είναι ο διαγωνιζόμενος που θα πετύχει το μεγαλύτερο ύψος. Εάν δύο ή περισσότεροι αθλητές έχουν τερματίσει με το ίδιο ύψος, τότε λαμβάνετε υπόψη ο αριθμός των αποτυχημένων προσπαθειών, είτε σε εκείνο το ύψος είτε μετέπειτα στο σύνολο του αγώνα. Εάν εξακολουθεί να υπάρχει ισοπαλία για την πρώτη θέση, τότε γίνονται άλματα κατάταξης. Οι επιδόσεις που επιτυγχάνονται σε αυτό το είδος άλματος θεωρούνται έγκυροι και μετρούν για οποιονδήποτε σκοπό θα ήταν στη βαθμολογία που επιτυγχάνεται σε ένα κανονικό αγώνα.
Κάθε αθλητής έχει ένα καθορισμένο χρονικό διάστημα για να κάνει μία προσπάθεια. Ο χρόνος ποικίλλει ανάλογα με το επίπεδο της διοργάνωσης και τον αριθμό των αθλητών που απομένουν. Εάν ο αθλητής αποτύχει να ξεκινήσει μία προσπάθεια εντός αυτού του χρονικού διαστήματος, ο αθλητής χρεώνεται με χρονοκαθυστέρηση και η προσπάθεια θεωρείται αποτυχημένη.
Οι 10 καλύτεροι αθλητές όλων των εποχών (ανοικτός στίβος)
Πηγή: World Athletics
Οι 10 καλύτερες αθλήτριες όλων των εποχών (ανοικτός στίβος)
Πηγή: World Athletics
Εξωτερικοί σύνδεσμοι
Κατηγορία:Αθλήματα στους Θερινούς Ολυμπιακούς Αγώνες Κατηγορία:Αγωνίσματα του στίβου
Ντομαγκόι Πάβισιτς
Ο Ντομαγκόι Πάβισιτς { κροατικά : Domagoj Pavičić} είναι Κροάτης επαγγελματίας ποδοσφαιριστής που αγωνίζεται ως μέσος για τον Άρη Θεσσαλονίκης στο ελληνικό πρωτάθλημα.
Καριέρα
Ο Πάβισιτς γεννήθηκε στις 9 Μαρτίου 1994 στο Ζαρούν, μια νοτιοδυτική συνοικία του Ζάγκρεμπ της Κροατίας και από πολύ μικρή ηλικία εντάχθηκε στην τοπική NK Jarun Zagreb. Γρήγορα το ταλέντο του εντοπίστηκε από την ΝΚ Ζάγκρεμπ και στη συνέχεια από την Ντιναμό Ζάγκρεμπ, η οποία τον απέκτησε τελικά και διατήρησε τα δικαιώματά του έως το 2017. Με τα χρώματα της Ντιναμό πραγματοποίησε συνολικά 74 εμφανίσεις, πέτυχε 5 γκολ και είχε 4 ασίστ με την πρώτη ομάδα. Ενδιάμεσα παραχωρήθηκε δυο φορές ως δανεικός από το 2012 έως το 2015 στην Λοκομοτίβα Ζάγκρεμπ με τη φανέλα της οποίας είχε 42 συμμετοχές, 10 γκολ και 2 ασίστ. Στις 8 Νοεμβρίου 2013, σημείωσε το πρώτο του γκολ στο κορυφαία Κροατική ποδοσφαιρική κατηγορία, σκοράροντας στον εκτός έδρας αγώνα της Λοκομοτίβα εναντίον της Ζαντάρ.
Την 1η Σεπτεμβρίου 2017, ο Πάβισιτς παραχωρήθηκε δανεικός στη Ριέκα μέχρι τον Ιανουάριο του 2018. Τον Ιανουάριο του 2018, μετά το τέλος του δανεισμού, ο παίκτης υπέγραψε συμβόλαιο 4+1⁄2 ετών με τη Ριέκα. Κατά τη θητεία του στη Ριέκα, είχε 174 συμμετοχές με 20 γκολ και 24 ασίστ.
Στις 20 Ιουνίου 2023 υπέγραψε τριετές συμβόλαιο με τον Άρη. Πραγματοποίησε το ντεμπούτο του με τους "κίτρινους" στις 27 Ιουλίου 2023 στον εκτός έδρας αγώνα της ομάδας του εναντίον της Αραράτ-Αρμενία (τελικό σκορ 1-1), για το θεσμό του ΟΥΕΦΑ Γιουρόπα Κόνφερενς Λιγκ.
Ο Ντομαγκόι Πάβισιτς είναι διεθνής με όλα τα μικρά ηλικιακά αντιπροσωπευτικά συγκροτήματα της χώρας του.
Διακρίσεις
Με τη Ντιναμό Ζάγκρεμπ
Με την Ριέκα
Πηγές
Κατηγορία:Κροάτες ποδοσφαιριστές Κατηγορία:Ποδοσφαιριστές Εθνικής Κροατίας Κ21 Κατηγορία:Ποδοσφαιριστές Πρβα Λίγκα Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές ΝΚ Λοκομοτίβα Κατηγορία:Μέσοι ποδοσφαιριστές Κατηγορία:Ποδοσφαιριστές ΧΝΚ Ριέκα Κατηγορία:Κροάτες ποδοσφαιριστές στο εξωτερικό Κατηγορία:Ποδοσφαιριστές Κόνιασπορ Κατηγορία:Ποδοσφαιριστές Σούπερ Λιγκ Τουρκίας Κατηγορία:Ποδοσφαιριστές Άρη Θεσσαλονίκης Κατηγορία:Ποδοσφαιριστές Σούπερ Λιγκ Ελλάδας Κατηγορία:Ξένοι ποδοσφαιριστές στην Ελλάδα
Ζαν Περονέ
Ο Ζαν Μορίς Περονέ (γαλλικά: Jean Maurice Perronet, 19 Οκτωβρίου 1877 - 1 Απριλίου 1950) ήταν Γάλλος ξιφομάχος, δεύτερος ολυμπιονίκης στους Ολυμπιακούς Αγώνες του 1896.
Ήταν επαγγελματίας ξιφομάχος και συμμετείχε στο αγώνισμα σπάθης οπλοδιδασκάλων όπου έχασε στον τελικό από τον Λεωνίδα Πύργο. Ο αγώνας έγινε στις 7 Απριλίου στο Ζάππειο μέγαρο και ο Περονέ έχασε από τον Πύργο με 3:1. Την εποχή εκείνη ο Περονέ ήταν ήδη παγκόσμιος πρωταθλητής.
Αναφορές
Κατηγορία:Γάλλοι Ολυμπιονίκες Κατηγορία:Γάλλοι αθλητές της ξιφασκίας Κατηγορία:Ξιφομάχοι στους Θερινούς Ολυμπιακούς Αγώνες 1896
Αρχαιολογικό Μουσείο Μεσσηνίας
Το μουσείο είναι χτισμένο στη θέση της Παλιάς Αγοράς της πόλης. Μεταξύ άλλων, η συλλογή του περιλαμβάνει τα ευρήματα που φυλάσσονταν παλαιότερα στο Μπενάκειο Αρχαιολογικό Μουσείο Καλαμάτας, ένα αξιόλογο κτίριο του 1742 βενετσιάνικης αρχιτεκτονικής που κατέρρευσε κατά τον σεισμό του 1986. Το νέο μουσείο φιλοξενεί αρχαιότητες από τη Μεσσηνία από τους προϊστορικούς και μυκηναϊκούς χρόνους έως τη βυζαντινή και τη λατινική εποχή, χωρισμένες κατά μήκος των τεσσάρων γεωγραφικών περιοχών που αποτελούσαν παραδοσιακά τη Μεσσηνία: Καλαμάτα, Μεσσήνη, Πύλος και Τριφυλία.
Εξωτερικοί σύνδεσμοι
Κατηγορία:Καλαμάτα Μεσσηνια
ΦΚ Ρος Βίλα Τσέρκβα
Η ΦΚ Ρος Βίλα Τσέρκβα ήταν μια ουκρανική, επαγγελματική, ποδοσφαιρική ομάδα. Είχε ιδρυθεί το 1983. Διαλύθηκε το 2011. Η καλύτερη περίοδος στην ιστορία της ομάδας ήταν η πρώτη χρονιά που συμμετείχε στο πρωτάθλημα της ανεξάρτητης Ουκρανίας και τερμάτισε στην 4η θέση. Έδρα της ομάδας ήταν το Trudovi Reserve. Η στολή της ομάδας ήταν άσπρες φανέλες και μαύρα παντελονάκια.
Εξωτερικοί σύνδεσμοι
Κατηγορία:Ποδοσφαιρικές ομάδες Ουκρανίας Κατηγορία:Ιδρύσεις ποδοσφαιρικών ομάδων το 1983
Αντίδραση αυτοξειδοαναγωγής
Για παράδειγμα στην παρακάτω αντίδραση : center τα πέντε από τα έξι άτομα χλωρίου ανάγονται από αριθμό οξείδωσης 0 σε -1 και ταυτόχρονα ένα άτομο χλωρίου οξειδώνεται από αριθμό οξείδωσης 0 σε +5. Το Cl2 δηλαδή είναι ταυτόχρονα και αναγωγικό και οξειδωτικό σώμα, ενώ το υδροξείδιο του καλίου (ΚΟΗ) δε συμμετέχει στο φαινόμενο και απλά δημιουργεί το βασικό περιβάλλον για την πραγματοποίηση της αντίδρασης.
Ένα άλλο παράδειγμα όπου συμμετέχει το άτομο του θείου (S) είναι : center
Πηγές
Κατηγορία:Χημικές αντιδράσεις
Κατηγορία:Ανόργανη χημεία
Τσιπ και Ντέιλ
Οι Τσιπ και Ντέιλ είναι χαρακτήρες κινουμένων σχεδίων της Disney. Έχουν τη μορφή μικρών σκίουρων και έχουν εμφανιστεί σε ταινίες κινουμένων σχεδίων μαζί με τον Μίκυ Μάους και άλλους χαρακτήρες.
Πρώτη εμφάνιση
Πρωτοεμφανίστηκαν το 1942 στην ιστορία του Private Pluto (ιστορία με εικόνες).Στη συνέχεια συνέχισαν στα κόμικς με την ιστορία Pluto : Squatter's Rights που πρωτοεμφανίστηκε στο περιοδικό Walt Disney's Comics & Stories 69, τον Ιούνιο του 1946. Τρία χρόνια νωρίτερα, τον Απρίλιο του 1943 είχαν κάνει το ντεμπούτο τους στο μεγάλη οθόνη με την ιστορία : Private Pluto. Μέχρι τότε τα ονόματα τους δεν είχαν δοθεί μέχρι τον Νοέμβριο του 1947 στο καρτούν Chip 'n' Dale.
Εκδόσεις VHS και DVD
Disney Κλασσικά Καρτούν Νο 9: Με πρωταγωνιστή τον Τσιπ και Ντέιλ - Περιλαμβάνει τρεις για πρωινό, Τα μήλα του Ντόναλντ Εδώ γύρω δράκος και σύντομες σκηνές μεταξύ των σορτς κινούμενων σχεδίων που διηγείται ο Jiminy Cricket και είναι το μόνο κινούμενο σχέδιο όπου ο Ντόναλντ απευθύνεται στα σκιουράκια με τα ονόματά τους.
Τσιπ & Ντέιλ: Οι Υπερασπιστές του Δικαίου και σειρά κόμικς
Το 1989, ο Τσιπ και ο Ντέιλ έγιναν οι χαρακτήρες τίτλου σε μια νέα κινούμενη τηλεοπτική σειρά Τσιπ & Ντέιλ: Οι Υπερασπιστές του Δικαίου, στην οποία δημιούργησαν μια αντιπροσωπεία ντετέκτιβ με νέους χαρακτήρες που δημιουργήθηκαν για το σόου: ένα γυναικείο ποντίκι εφευρέτης Gadget Hackwrench, Τζακ, και το φερμουάρ. Ενώ στα αρχικά σορτς το δίδυμο είναι συχνά ταραχοποιοί που ενδιαφέρονται μόνο για τον εαυτό τους, στο Rescue Rangers είναι μαχητές του εγκλήματος που βοηθούν τους λιγότερο τυχερούς. Σε αυτή τη σειρά, οι διαφορές προσωπικότητας μεταξύ των δύο είναι πιο έντονες, με τον Chip ως τον υπεύθυνο ηγέτη και τον Dale ως το άγριο ελεύθερο πνεύμα. Επιπλέον, φορούν ρούχα σε αυτή τη σειρά που δείχνουν την προσωπικότητά τους. Ο Τσιπ φοράει ένα δερμάτινο σακάκι και fedora (όπως και η Indiana Jones ), ενώ ο Ντέιλ φοράει ένα πουκάμισο της Χαβάης (όπως το Magnum, PI ). Επίσης, ο Corey Burton έδωσε στον Ντέιλ μια ελαφρώς πιο δυνατή φωνή που δεν είχε ακουστεί σε καμία ενσάρκωση παλαιότερα. Ο Chip 'n' Dale είχε επίσης τον δικό τους τίτλο κόμικ, από την Dell Comics με τέσσερις έγχρωμους κόμικς # 517, 581 και 636, στη συνέχεια το δικό τους τίτλο για θέματα # 4-30 (1955-62) Χρυσό Κλειδί Κόμικς με # 1-64 (1967-80), και αργότερα με το εμπορικό σήμα Whitman με # 65-83 (1980-84)
Ταινία
Μια ταινία που συνδυάζει κινούμενα σχέδια υπολογιστή και ζωντανή δράση, Τσιπ & Ντέιλ: Οι Υπερασπιστές του Δικαίου, στην οποία τις φωνές των χαρακτήρων έκαναν Τζον Μαλέινι και Άντι Σάμπεργκ.
Mickey και οι δρομείς Roadster και άλλες εμφανίσεις
Ο Τσιπ και ο Ντέιλ κάνουν επαναλαμβανόμενες εμφανίσεις στο Mickey και στους Roadster Racers ως μηχανικοί. Ο Τσιπ και ο Ντέιλ προγραμματίστηκαν να γίνουν ως καμεό στην διαγραμμένη σκηνή "Η κηδεία του Acme" από την ταινία του 1988 Who Framed Roger Rabbit. Ο Τσιπ και ο Ντέιλ εμφανίστηκαν περιστασιακά στο Mickey Mouse Works και το House of Mouse της Disney. Μπορούν επίσης να εντοπιστούν στο 1983 featurette Χριστουγεννιάτικη Κάρτα του Mickey, όπου βλέπουν να χορεύουν στη μουσική μέσα Fezziwigs. Εμφανίζονται επίσης σε όλα τα πάρκα Disney. Στο νέο επεισόδιο Mickey Mouse "Space Walkies", έκαναν μια σύντομη εκδοχή καθώς κυνηγιόντουσαν από τον Πλούτο.
Goofy Gophers
Ένα επαναλαμβανόμενο shtick συχνά αποδίδεται λανθασμένα στον Τσιπ και Ντέιλ ότι είναι η υποτιθέμενη χρήση της ευγένειας των χαρακτήρων: "Μετά από σας" ... "Όχι, επιμένω, μετά από σας!" Αυτό το gag, από τις πρώτες δεκαετίες του 1900 Alphonse και Gaston comic strip, χρησιμοποιείται από τους χαρακτήρες ενός άλλου στούντιο: Warner Bros. Mac και Tosh ως Goofy Gophers. Εντούτοις, στο κοντό "Out on a Limb" του 1950, ο Τσιπ και ο Ντέιλ συμμετάσχουν σε ένα γύρο αυτού (ενδεχομένως αναφορικά με τους Goofy Gophers) προτού ο Τσιπ σταματήσει να απομακρύνετε από το χέρι με ένα γρήγορο λάκτισμα στο πίσω μέρος του Ντέιλ.
Φωνητικοί ηθοποιοί
Οι κλασσικές φωνές του Τσιπ και Ντέιλ ήταν κυρίως από την Helen Silbert, την Dessie Flynn / Dessie Miller και τον James MacDonald. Οι νωρίτερες φωνές παρέχονταν από το γυναικείο γραφείο, χωρίς πίστωση. Στον "Ιδιωτικό Πλούτο '' η ομιλία των σκίουρων δημιουργήθηκαν με την επιτάχυνση των ηχητικών κλιπ κανονικής ομιλίας. Σε πολλά από τα σορτς που ακολούθησαν, πολλά από αυτά τα ίδια κλιπ ήχου χρησιμοποιήθηκαν και πάλι, αν και αργότερα τα σορτς χρησιμοποιούσαν το διάλογο που καταγράφηκε ειδικά για το σύντομο αυτό.
Σε ένα σημείο της "Χειμερινής Αποθήκευσης", ο Τσιπ και ο Ντέιλ έρχονται σε ένα επιχείρημα ενώ πιάστηκαν σε μια παγίδα. Όταν η σκηνή μεταβαίνει σε μια εξωτερική όψη του κουτιού (με τον Donald Duck να κάθεται στο κουτί) ο διάλογος που ακούγεται είναι στην πραγματικότητα ένα γρήγορο κομμάτι της φωνητικής αφήγησης από το σύντομο σύνθημα Goofy "A Knight for a Day".
Από το 1988, ο Τσιπ έχει εκφραστεί από τους Tress MacNeille και Dale από τον Corey Burton.
Παραπομπές
Κατηγορία:Disney (χαρακτήρες κόμικς) Κατηγορία:Φανταστικά θηλαστικά
Μοσκόβιο
Το Μοσκόβιο (Ουνουνπέντιο ή Ununpentium) είναι το όνομα του τεχνητού υπερβαρέoς στοιχείου του περιοδικού πίνακα με σύμβολο Mc και με ατομικό αριθμό 115.
Εξωτερικοί σύνδεσμοι
Κατηγορία:Χημικά στοιχεία
1027 Ασκληπειία
Η Ασκληπειία (Aesculapia) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,856. Ανακαλύφθηκε το 1923 από τον βελγικής καταγωγής Αμερικανό αστρονόμο Τζωρτζ Βαν Μπίσμπρεκ, που παρατηρούσε από το Γουίλιαμς Μπέι του Γουισκόνσιν (Αστεροσκοπείο Γιερκς), στις ΗΠΑ, και πήρε το όνομά της προς τιμή του Ασκληπιού, του θεού της Ιατρικής στην ελληνική μυθολογία.
Φυσικά χαρακτηριστικά
Η μέση διάμετρος της Ασκληπειίας εκτιμάται σε 32,20 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,098. Η Ασκληπειία περιστρέφεται γύρω από τον εαυτό της μία φορά κάθε περίπου 14 ώρες.
Εξωτερικοί σύνδεσμοι
Ασκληπειια
Λουί Μπρεγιέ
Ο Λουί Ρενέ Μπρεγιέ (Louis René Bréhier, 5 Αυγούστου 1868 – 13 Οκτωβρίου 1951) ήταν Γάλλος ιστορικός που ειδικευόταν στη βυζαντινολογία. Ο φιλόσοφος Εμίλ Μπρεγιέ ήταν μικρότερος αδελφός του.
Βιογραφικά στοιχεία
Από το 1903 έως το 1938 ήταν καθηγητής της αρχαίας και μεσαιωνικής ιστορίας στο Κλερμόν-Φεράν. Ταξίδεψε στη Λεκάνη της Μεσογείου, επισκεπτόμενος σε μία ερευνητική αποστολή το Άγιο Όρος το 1930. Μετά τον Β΄ Παγκόσμιο Πόλεμο εγκαταστάθηκε στη Ρενς και πέθανε εκεί σε ηλικία 83 ετών.
Το έργο του
Το γνωστότερο έργο του Μπρεγιέ είναι το τρίτομο Le Monde byzantin («Ο βυζαντινός κόσμος»). Υπήρξε ειδικός στη βυζαντινή εικονογραφία και το 1924 δημοσίευσε μία πραγματεία για τη βυζαντινή τέχνη που άσκησε μεγάλη επίδραση. Το 1935 έγινε μέλος της Académie des inscriptions et belles-lettres. Συνεισέφερε επίσης πολλά λήμματα στην Καθολική Εγκυκλοπαίδεια.
Παραπομπές
Κατηγορία:Γάλλοι βυζαντινολόγοι Κατηγορία:Γάλλοι ιστορικοί Κατηγορία:Απόφοιτοι του Πανεπιστημίου του Παρισιού
Κωνσταντινάτο Σερρών
Το Κωνσταντινάτο είναι χωριό της δημοτικής ενότητας Σκουτάρεως του δήμου Σερρών. Βρίσκεται 11 χλμ. νότια από την έδρα του Δήμου, τις Σέρρες. Η κοινότητα έχει έκταση 4,525 τ.χλμ. και 14 μ. μέσο υψόμετρο. Οι κάτοικοι του χωριού στην πλειοψηφία τους ασχολούνται με τη γεωργία. Το χωριό έχει ως άγιο τον Άγιο Παντελεήμονα, που γιορτάζει στις 27 Ιουλίου.
Ιστορικά στοιχεία
Το χωριό Κωνσταντινάτο ιδρύθηκε από τους Κωνσταντινάτους (ένα από τα 9 Πιστικοχώρια της Απολλωνιάδας λίμνης στην Προύσα) της Μικράς Ασίας, οι οποίοι διωγμένοι από την πατρίδα τους το 1922 ήρθαν με την ανταλλαγή πληθυσμών στην Ελλάδα και σύσσωμοι ίδρυσαν το νέο τους χωριό στο νομό Σερρών. Το όνομα του χωριού πήρε την ονομασία του από χρυσό βυζαντινό νόμισμα - "φλουρί κωνσταντινάτο" - που απεικονίζει τους Αγίους Κωνσταντίνο και Ελένη και ανάμεσά τους φέρεται ο χριστιανικός σταυρός. Σύμφωνα με τις ιστορικές πηγές, οι Κωνσταντινάτοι, όπως και οι υπόλοιποι Πιστικοχωρίτες, έλκουν την καταγωγή τους από τη Μάνη κι εγκαταστάθηκαν στη Μικρά Ασία το 1446 μ.Χ. ως αιχμάλωτοι του Μουράτ Β'.
Παραπομπές
Κατηγορία:Χωριά του νομού Σερρών Κατηγορία:Δήμος Σερρών
Μελάνη
Η μελάνη είναι γνωστή σε αρκετούς λαούς από τα αρχαία χρόνια, όπως στους Αιγυπτίους, τους Βαβυλώνιους και τους Κινέζους, απ' όπου και το όνομα σινική μελάνη του ανεξίτηλου μελανιού.
Αυτά τα μελάνια κατασκευάζονταν τότε με διάφορες ζωικές ή φυτικές ουσίες στις οποίες προσθέτονταν ζωική κόλλα ή κόμμι, όπως και μερικές πικρές ουσίες για να μην καταστρέφονται από τα έντομα.
Είδη μελάνης
Τα πιο γνωστά είδη μελάνης, που έχουν άμεση χρήση σήμερα είναι:
Κατηγορία:Χρωστικές Κατηγορία:Υλικά και όργανα γραφής
Κώστας Ρεούσης
Ο Κώστας Ρεούσης (Παπαθανασίου) είναι ποιητής που ζει και δημιουργεί στη Λευκωσία. Γεννήθηκε στην Αθήνα το 1970 και κατάγεται από το τουρκοκρατούμενο χωριό Τύμβου της Κύπρου. Παρακολούθησε νομικές σπουδές στη Νομική Σχολή του Πανεπιστημίου Αθηνών, χωρίς ποτέ να αποκτήσει πτυχίο, ενώ παράλληλα μελετούσε λογοτεχνία και ποίηση ελληνική και ευρωπαϊκή. Το 1995, στην Αθήνα, εξέδωσε την πρώτη του συλλογή ποιημάτων Χαμαιλέων που ήταν ιδιωτική έκδοση και κυκλοφόρησε εκτός εμπορίου. Από το 2001 έχει εγκατασταθεί στην Κύπρο όπου ίδρυσε την "Υπερπραγματική Φράξια Λευκω©ίας" και θεωρείται ως ένας αυθεντικός εκπρόσωπος της υπερρεαλιστικής ποιητικής γραφής. Ποιήματά του έχουν δημοσιευτεί στα περιοδικά «Ακτή» (Λευκωσία), "Ο Φαρφουλάς" (Αθήνα), "Κλήδονας" περιοδική έκδοση της Υπερρεαλιστικής Ομάδας Αθηνών (Αθήνα), "Θράκα" (Λάρισα), Straw Dogs (Λευκωσία) και στο ιστολόγιο "Ποιείν". Ποιήματά του έχουν μεταφραστεί στα ισπανικά και τα ιταλικά.
Νταχίρ Ριγιάλε Καχίν
Ο Νταχίρ Ριγιάλε Καχίν (σομαλικά: Daahir Rayaale Kaahin) ήταν ο Πρόεδρος της αυτοανακηρυχθείσας ανεξάρτητης Δημοκρατίας της Σομαλιλάνδης, από το 2002 ως το 2010.
Βιογραφία
Γεννήθηκε το 1952 στο Κουλτζίντ του Αουντάλ και μορφώθηκε στο Μογκαντίσου. Προέρχεται από τη φυλή Γκανταμπούρσι. Σταδιοδρόμησε ως διπλωμάτης στην πρεσβεία της Σομαλίας στο Τζιμπουτί, στις υπηρεσίες πληροφοριών της χώρας του αλλά και στον επιχειρηματικό τομέα. Την τελευταία περίοδο της δικτατορικής κυβέρνησης του Σιάντ Μπάρε, ο Καχίν υπηρέτησε στις κρατικές υπηρεσίες ασφαλείας. Την ίδια περίοδο, οι υπηρεσίες αυτές είχαν καταγγελθεί από τις ΗΠΑ για εξωδικαστικές εκτελέσεις και βασανισμούς αντιφρονούντων το 1988 και μέχρι το τέλος του 1989. Ο Καχίν είχε αρμοδιότητα να συντρίψει το Σομαλικό Κίνημα και κατονομάστηκε από το Africa Watch ως υπαίτιος για τους βασανισμούς και τις εκτελέσεις στη Χαργκέισα, που είχαν γίνει την περίοδο εκείνη. Το έργο αυτό βασίστηκε σε μαρτυρίες από πρόσφυγες που αναγκάστηκαν να φύγουν κυρίως προς το Τζιμπουτί και άλλες γειτονικές χώρες.
Την περίοδο 1997 - 2002 ο Καχίν ήταν Αντιπρόεδρος.
Πρόεδρος
Στις 5 Μαΐου 2002 έγινε ο τρίτος Πρόεδρος της Σομαλιλάνδης, έπειτα από το θάνατο του Μοχάμετ Χατζί Ιμπραχίμ Εγκάλ. Αναδείχθηκε νικητής στις προεδρικές εκλογές στις 14 Απριλίου του 2003, με το κόμμα Ururka Dimuqraadiga Umada Bahawday (UDUB) ή Ενωμένο Δημοκρατικό Κόμμα του Λαού. Ανέλαβε Πρόεδρος επίσημα στις 16 Μαΐου του 2003.
Η θητεία του επρόκειτο να τερματιστεί στις 29 Οκτωβρίου 2009, αλλά επεκτάθηκε για τρίτη φορά από το 2008 στις 25 Σεπτεμβρίου 2009 με απόφαση του κοινοβουλίου (των ηλικιωμένων φυλάρχων). Οι προεδρικές εκλογές είχαν αναβληθεί επανειλημμένα.
Στις εκλογές που έγιναν τελικά στις 26 Ιουνίου 2010 ηττήθηκε και ήρθε δεύτερος με 33,2% των ψήφων. Νέος πρόεδρος εξελέγη ο Αχμέτ Μ. Μαχαμούντ Σιλάνγιο με ποσοστό 49,5% των ψήφων.
Εξωτερικοί σύνδεσμοι
Καχιν
ΦΚ Χάρκιβ
Εξωτερικοί σύνδεσμοι
Κατηγορία:Ιδρύσεις ποδοσφαιρικών ομάδων το 2005 Κατηγορία:Ποδοσφαιρικές ομάδες Ουκρανίας
Όφσετ
Η όφσετ (αγγλικά: offset) είναι μια εκτυπωτική μεθόδος που χρησιμοποιείται για την αναπαραγωγή κειμένων και εικόνων. Η όφσετ στηρίζεται στην φωτογράφιση του θέματος (φωτομεταφορά) στην επιφάνεια μεταλλικών εκτυπωτικών πλακών με τέτοιο τρόπο που επιτρέπει την διαφορετική χημική συμπεριφορά των διάφορων περιοχών της επιφάνειάς τους. Οι σύγχρονες εκτυπωτικές πλάκες αποτελούνται από αλουμίνιο αλλά στο παρελθόν έχουν υπάρξει πλάκες από ψευδάργυρο (τσίγκος). Για τον λόγο αυτό πολλές φορές οι εκτυπωτικές πλάκες της μεθόδου ονομάζονται και τσίγκοι. Η μέδοδος έχει επίσης χαρακτηριστεί ως λιθογραφία για ιστορικούς λόγους: οι πρώτες εκτυπωτικές πλάκες ήταν κατασκευασμένες από ειδική πέτρα (πορώδες μάρμαρο). Η μέθοδος χρησιμεύει για την εκτύπωση μονόχρωμων και πολύχρωμων εντύπων και κυριαρχεί στην εκδοτική - εκτυπωτική βιομηχανία. Τα πιο διαδεδομένα έντυπα που τυπώνονται με την μέθοδο αυτή είναι βιβλία, εφημερίδες, περιοδικά, αφίσες, διαφημιστικά και άλλα έντυπα.
Η διαδικασία
Σε ειδικά φύλλα αλουμινίου με μία λεπτή επικάλυψη ψευδαργύρου τοποθετούνται φιλμ τα οποία έχουν εκτυπωθεί από ειδικό εκτυπωτή και επικαλυμμένο με τα κατάλληλα χημικά τα οποία μπαίνουν σε μία ειδική μηχανή που αποκαλείται "μεταφορέας". Μία λάμπα παρόμοια με των σολάριουμ αλλά μεγαλύτερης ισχύος λειτουργεί με χρονοδιακόπτη τον οποίο ρυθμίζει ο τυπογράφος ανάλογα και με τη μακέτα. Τα φύλλα αλουμινίου τοποθετούνται στους ειδικούς κυλίνδρους πάνω στις μηχανές εκτύπωσης όφσετ, αφού περαστούν και καθαριστούν με ένα χημικό, την εμφάνιση. Ουσιαστικά ο μεταφορέας "καίει" ό,τι δεν καλύπτεται από το φιλμ. Αφού γίνει η τοποθέτηση των μελανιών πάνω στο σύνολο κυλίνδρων το οποίο σύνολο που επεξεργάζεται τα μελάνια για καλύτερη ποιότητα εκτύπωσης, το μελανείο, το οποίο σύνολο μαζί με τους κυλίνδρους νερού και τους λοιπούς κυλίνδρους ονομάζεται πύργος. Τα μελάνια ακουμπούν πάνω στο φύλλο αλουμινίου, το φύλλο αλουμινίου πάνω σε ένα κύλινδρο από καουτσούκ που αποκαλείται με το ίδιο όνομα. Το καουτσούκ "αλείφεται" με τα μελάνια σε συγκεκριμένα όμως σημεία τα οποία ακουμπούν στο χαρτί και συνεχώς τα μελάνια πάνω στο καουτσούκ ανανεώνονται. Τον ρόλο των κυλίνδρων νερού στις μηχανές εκτύπωσης όφσετ βασίζεται καταρχάς στην εξής θεωρία: το αλουμίνιο είναι υδρόφιλο, ενώ ο ψευδάργυρος υδρόφοβος. Το νερό, συνεπώς, καθαρίζει μόνο το αλουμίνιο, δηλαδή στο σημείο που δεν πρέπει να ακουμπήσει μελάνι και έτσι μόνο ο ψευδάργυρος "αλείφεται" με μελάνι.
Εξωτερικοί σύνδεσμοι
Κατηγορία:Τυπογραφία
Θερινοί Ολυμπιακοί Αγώνες 1964
Οι Θερινοί Ολυμπιακοί Αγώνες του 1964, γνωστοί ως οι Αγώνες της 18ης Ολυμπιάδας, διοργανώθηκαν στο Τόκιο, για πρώτη φορά στην Ιαπωνία, από τις 10 Οκτωβρίου έως και τις 24 Οκτωβρίου 1964. Για πρώτη φορά, η Διεθνής Ολυμπιακή Επιτροπή επισήμως απέκλεισε τη Νότια Αφρική λόγω της πολιτικής του απαρτχάιντ (έγινε πάλι δεκτή στους Ολυμπιακούς Αγώνες του 1992, μετά τη λήξη της πολιτικής του απαρτχάιντ).
Το Τόκιο και η Ιαπωνία περίμεναν τους Ολυμπιακούς αγώνες από το 1940. Τότε, τους πρόλαβε ο Β΄ Παγκόσμιος Πόλεμος. Το 1964, όμως, τίποτα δεν μπορούσε να εμποδίσει τον αυτοκράτορα Χιροχίτο να κηρύξει, στις 10 Οκτωβρίου, την έναρξη των 18ων Ολυμπιακών αγώνων. Συνολικά 5.151 αθλητές (οι 678 ήταν γυναίκες) από 93 χώρες πήραν μέρος στους πρώτους Ολυμπιακούς που διεξήχθησαν στην Ασία. Τεράστια χρηματικά ποσά (γύρω στα τρία δισ. δολάρια) δαπανήθηκαν για την κατασκευή των σταδίων και για τη βελτίωση των συγκοινωνιών. Δεκατέσσερις χώρες πρωτοεμφανίστηκαν σε Ολυμπιακούς Αγώνες. Συνολικά 75.000 θεατές παρακολούθησαν την τελετή έναρξης. Μεγαλύτερος σε ηλικία χρυσός Ολυμπιονίκης του Τόκιο έγινε ο Αυστραλός ιστιοπλόος Γουίλιαμ Νόρθαμ (59 ετών και 23 ημερών) και νεαρότερος η Αμερικανίδα κολυμβήτρια Ντέμπι Γουότσον (14 ετών και 96 ημερών).
Τηλεοπτική μετάδοση
Η Ολυμπιάδα αυτή ήταν και η πρώτη που μεταδόθηκε διεθνώς δορυφορικά, αντί για εκ των υστέρων αποστολή κασετών στο εξωτερικό. Επίσης, ήταν και η πρώτη που εισήγαγε έγχρωμο σήμα, αν και μόνο στην τελετή έναρξης και σε ορισμένα αγωνίσματα, και μόνο στην Ιαπωνία. Αξιοσημείωτο είναι ότι λίγο πριν την έναρξη της διοργάνωσης παρατηρήθηκε μια ξαφνική τεράστια αύξηση των πωλήσεων των έγχρωμων τηλεοπτικών συσκευών στην Ιαπωνία, ενώ προηγουμένως οι έγχρωμες συσκευές ήταν σπάνιο είδος στη χώρα. Για την ιστορία, η Ιαπωνία ήταν η πρώτη χώρα της Ασίας και μία από τις πρώτες παγκοσμίως που εισήγαγε έγχρωμο σήμα, ξεκινώντας δοκιμαστικά από τις 10 Σεπτεμβρίου 1960, αν και η μετάδοση έγινε εξ ολοκλήρου έγχρωμη μόλις το 1971.
Για πρώτη φορά σε αυτή τη διοργάνωση έγινε χρήση και ηλεκτρονικών υπολογιστών, με αποτέλεσμα να εμφανιστούν για πρώτη φορά και γραφικά επί της οθόνης, όπως για παράδειγμα με εμφάνιση των χρόνων των αθλητών μετά από κάθε αγώνισμα.
Μεγάλες μορφές
Θρυλική μορφή του παγκόσμιου αθλητισμού ήταν ο Αιθίοπας μαραθωνοδρόμος Αμπέμπε Μπικίλα, ο πρώτος που κατέκτησε δύο χρυσά μετάλλια στο αγώνισμα αυτό. Νίκησε, όπως και το 1960. Αυτή τη φορά, φορώντας παπούτσια. Ο εντυπωσιακός για τη σωματική του διάπλαση Μπομπ Χέις όχι μόνο κυριάρχησε στα 100 μέτρα, αλλά και με εκπληκτική κούρσα χάρισε τη νίκη στις Η.Π.Α. στα 4x100 μ. Η Βρετανίδα Αν Πάκερ συνδύασε το χρυσό μετάλλιο με τη βελτίωση του ρεκόρ κόσμου των 800 μ. Παγκόσμιο ρεκόρ κατέρριψαν και οι Σοβιετικές Ιρίνα Πρες (πένταθλο) και Γελένα Γκορτσακόβα (ακοντισμός). Ο Νεοζηλανδός Πίτερ Σνελ όχι μόνο διατήρησε τον τίτλο του στα 800 μ. αλλά νίκησε στα 1.500 μ. και έγινε ο πρώτος αθλητής που πέτυχε αυτό το «νταμπλ» μετά το 1920.
Ο Βρετανός Λιν Ντέιβις διέκοψε την, από το 1924 κρατούσα, κυριαρχία των Αμερικανών στο άλμα εις μήκος. Αντίθετα, ο Ντάλας Λονγκ συνέχισε τους μεταπολεμικούς αμερικανικούς θριάμβους στη σφαιροβολία. Ο Βαλέρι Μπρούμελ, 2ος το 1960 στη Ρώμη, έφτασε στο αποκορύφωμα της σταδιοδρομίας του, αφού με το υπέροχο στυλ του κυριάρχησε στο άλμα εις ύψος. Η Μαίρη Ραντ (συγκάτοικος της Αν Πάκερ στο Ολυμπιακό χωριό) νίκησε στο άλμα εις μήκος με παγκόσμιο ρεκόρ, με επίδοση 6,76 μέτρα, και έγινε η πρώτη Βρετανίδα που πήρε χρυσό μετάλλιο στο στίβο. Δεύτερη αναδείχθηκε η Ιρένα Κιρσεστάιν, που κατέκτησε το ασημένιο μετάλλιο και στα 200 μέτρα και το χρυσό στα 4x100 μ. Ήταν η απαρχή μίας μεγάλης διεθνούς σταδιοδρομίας, που ολοκληρώθηκε το 1978.
Ο απολογισμός της ελληνικής συμμετοχής ήταν πενιχρός. Η καλύτερη θέση ήταν η 7η του παλαιστή της ελληνορωμαϊκής πάλης Βασίλη Γανωτή (52 κιλά). Στην ιστιοπλοΐα, ο Παναγιώτης Κουλιγκάς αναδείχθηκε 8ος στα Φιν και οι Οδυσσέας Εσκιτζόγλου, Γιώργος Ζαΐμης και Θέμης Μαγουλάς 8οι στα Ντράγκον. Από τους αθλητές του στίβου ξεχώρισαν, κάπως, οι Χρήστος Πιερράκος (10ος στον ακοντισμό) και Γιώργος Τσακανίκας (13ος στη σφαιροβολία, όπου είχε αναδειχθεί 8ος το 1956 στη Μελβούρνη το 1956). Οι σκοπευτές απέτυχαν πλήρως.
Τα παγκόσμια ρεκόρ της κολύμβησης «έπεφταν» το ένα μετά το άλλο στο Τόκιο. Καταρρίφθηκαν εννέα ανδρικά (και ένα ισοφαρίστηκε) και τέσσερα γυναικεία. Από τους μεγάλους πρωταγωνιστές ήταν ο Αμερικανός Ντον Σολάντερ. Κατέκτησε τέσσερα χρυσά μετάλλια (100 μ. και 400 μ. ελευθέρως και σκυταλοδρομίες). Ιστορικό κατόρθωμα σημείωσε η Αυστραλέζα Ντόουν Φρέιζερ, αφού νίκησε στα 100 μ. ελευθέρως για τρίτη συνεχή φορά. Νωρίτερα έγινε και η πρώτη γυναίκα που κολύμπησε την απόσταση σε λιγότερο από ένα λεπτό. Η Γκαλίνα Προζουμεντσίκοβα πέρασε στην ιστορία της κολύμβησης για άλλο λόγο. Νικώντας στα 200 μ. προσθίως, έγινε η πρώτη Σοβιετική κολυμβήτρια που κατέκτησε χρυσό Ολυμπιακό μετάλλιο. Η Σάρον Στούντερ νίκησε στα 100 μ. πεταλούδας με ρεκόρ κόσμου (λίγο καιρό πριν, κατέρριψε το ρεκόρ και στα 200 μ.), ενώ ήταν μέλος των ομάδων των Η.Π.Α. που θριάμβευσαν με παγκόσμιο ρεκόρ στα 4x100 μ. ελευθέρως και στα 4x100 μ. μικτής.
Η περίφημη Σοβιετική αθλήτρια της ενόργανης γυμναστικής Λαρίσα Λατίνινα το 1964 βρισκόταν στη δύση της καριέρας της. Αυτό, όμως, δεν την εμπόδισε να κατακτήσει από δύο χρυσά, ασημένια και χάλκινα μετάλλια και να φτάσει, έτσι, στα εννέα χρυσά, πέντε ασημένια και τέσσερα χάλκινα Ολυμπιακά μετάλλια σε τρεις διοργανώσεις (1956, 1960 και 1964).
Ο Αμερικανός αρσιβαρίστας Νόρμπερτ Σεμάνσκι επέδειξε επίσης εκπληκτική αθλητική διάρκεια. Το 1964 πήρε χάλκινο μετάλλιο στην κατηγορία των +90 κιλών. Το ίδιο είχε πετύχει το 1960. Οκτώ χρόνια πιο πίσω, το 1952, ήταν 1ος στα 90 κιλά και το 1948, δηλαδή 16 χρόνια πριν από το 1964, είχε αναδειχθεί 2ος στα +90 κιλά.
Ο Ολλανδός Αντόνιους Γκέσινκ προκάλεσε εθνικό πένθος στην Ιαπωνία, νικώντας στον τελικό της ανοικτής κατηγορίας του τζούντο (του εθνικού σπορ της χώρας του Ανατέλλοντος Ηλίου) τον Άκιο Καμινάγκα.
Εξωτερικοί σύνδεσμοι
Κατηγορία:Αθλητισμός στην Ιαπωνία Κατηγορία:Πολυαθλητικές διοργανώσεις το 1964 Κατηγορία:Τόκιο
Ανρί Καγιό
Ο Ανρί Καγιό (γαλλικά: Henri Callot) ήταν Γάλλος οπλομάχος δεύτερος ολυμπιονίκης στους αγώνες του 1896 στην Αθήνα.
Στους αγώνες που έγιναν στο Ζάππειο μέγαρο ο Γκαλό ήταν δεύτερος ολυμπιονίκης στο αγώνισμα της σπάθης χάνοντας στο τελικό από τον επίσης Γάλλο Εζέν Ανρί Γκραβελό με 3-2. Ή ήττα του στον τελικό ήταν η μοναδική στους αγώνες, στα προκριματικά είχε αποκλείσει τον Γάλλο Ανρί Ντελαμπόρντε και τους Έλληνες Μαυρομιχάλη και Πούλο.
Αναφορές
Κατηγορία:Γάλλοι Ολυμπιονίκες Κατηγορία:Γάλλοι αθλητές της ξιφασκίας Κατηγορία:Ξιφομάχοι στους Θερινούς Ολυμπιακούς Αγώνες 1896
Cowboys from Hell
Το Cowboys from Hell είναι το πέμπτο άλμπουμ του αμερικανικού heavy metal συγκροτήματος Pantera, που κυκλοφόρησε στις 24 Ιουλίου 1990, από την "Atco Records". Ήταν το πρώτο εμπορικά επιτυχημένο άλμπουμ του συγκροτήματος, εκθέτοντας το groove metal στυλ τους σε mainstream κοινό. Το "Cowboys from Hell" θεωρείται το "επίσημο" ντεμπούτο των Pantera από τους περισσότερους οπαδούς, καθώς και από τα μέλη του συγκροτήματος, όπως άφησαν πίσω τους το glam metal παρελθόν τους και άρχισαν να επικεντρώνονται στο groove metal. Μετά την κυκλοφορία του, ένα λογότυπο για το συγκρότημα έγινε που χαρακτηρίζει τα γράμματα "CFH" (η συντομογραφία του τίτλου του album) σε ένα κυκλικό σχέδιο.
Σύνθεση και ηχογράφηση
Ο Ρος για την απόδοση:
"Μέχρι το τέλος του πρώτου τραγουδιού, το σαγόνι μου ήταν στο πάτωμα. Η δυναμική της συναυλίας - η στάση και η μουσικότητα - με παρέσυρε. Βασικά, θα έπρεπε να είσαι ηλίθιος για να μην νομίζεις ότι είναι καταπληκτικοί. Δηλαδή, πώς θα μπορούσατε να τους δείτε, και να μην σκεφτείτε, ω Θεέ μου!".
Η "Atco" δέχτηκε το συγκρότημα και στο τέλος του 1989, ξεκίνησαν την σύνθεση και ηχογράφηση το νέου τους δίσκου στο "Pantego Sound Studio". Το συγκρότημα υιοθέτησε νέο ήχο και στάση και οι συνθέσεις που θα αποτελούσαν το "Cowboys from Hell", φανέρωσαν μία πιο σκοτεινή θεματολογία, ενώ η κιθάρα ήταν ιδιαίτερα βαριά, παρά το γεγονός ότι κατά διαστήματα επανέρχονταν στο hair metal ύφος. Οι Pantera ηχογράφησαν τα "Cowboys from Hell: The Demos", ένα ντέμο άλμπουμ σε δική τους παραγωγή, το οποίο αποτελούνταν από έντεκα κομμάτια, δέκα εκ των οποίων συμπεριλήφθηκαν στο άλμπουμ. Τα τελευταία δύο κομμάτια που γράφτηκαν ήταν τα "Clash With Reality" και "Primal Concrete Sledge", ενώ ένα τραγούδι με τίτλο "The Will to Survive" απορρίφθηκε κατά τα αρχικά στάδια των ηχογραφήσεων.
Τα μέλη του συγκροτήματος αισθανόταν σίγουροι για το υλικό και τους εαυτούς τους, έχοντας την αίσθηση ότι έκαναν το είδος του άλμπουμ που ήθελαν. Ένα σημαντικό κομμάτι που προέκυψε κατά τη διάρκεια της σύνθεσης ήταν το "Cemetery Gates", μια επτάλεπτη μπαλάντα που ήταν το πρώτο τραγούδι που φανέρωσε ταυτόχρονα την πολυμορφία τους και φωνητικό εύρος του Άνσελμο. Παρά το γεγονός ότι είχαν ήδη ηχογραφήσει τέσσερα άλμπουμ πριν από το "Cowboys from Hell", οι Pantera θεώρησαν ότι αυτό ήταν το πραγματικό τους ντεμπούτο, σε συνεργασία με έναν επαγγελματία παραγωγό και μια μεγάλη δισκογραφική εταιρεία για πρώτη φορά, δημιουργώντας μουσική και όχι απλά αντιγράφοντας παρόμοια συγκροτήματα με σκοπό να ανεβάσουν την δημοτικότητα τους.
Εξώφυλλο
Το εξώφυλλο απεικονίζει το συγκρότημα σε ένα γραφικό σαλούν της αμερικάνικης δύσης. Ο Dimebag Darrell απεικονίζεται στο κέντρο όπου παίζει κιθάρα, ενώ ο Vinnie Paul μετράει τα χρήματά του, ο Rex Brown ακουμπάει πάνω στο μπαρ και ο Phil Anselmo κάνει άλμα στον αέρα προς τα αριστερά του Brown. Ο Anselmo δήλωσε ότι πήδηξε από ένα σκαμνί για να φτάσει ψηλά στον αέρα. Είπε, επίσης, ότι του πήρε περίπου δέκα φορές μέχρι οι εικονολήπτες να βγάλουν τη φωτογραφία στο επιθυμητό στυλ.
Εμπορική επιτυχία
Το άλμπουμ κυκλοφόρησε στις 24 Ιουλίου 1990 και ήταν διαθέσιμο σε κασέτα, CD, δίσκο βινυλίου και μια περιορισμένη έκδοση (ίδιο άλμπουμ, αλλά σε ένα μεγάλο κουτί). Το άλμπουμ αποτέλεσε τον λόγο της έκρηξης της δημοτικότητας τους και έγινε ο πρώτος τους δίσκος που μπήκε στα αμερικάνικα τσαρτ το 1992, φτάνοντας στο # 27 του "Top Heatseekers" του Billboard. Τον Μάρτιο του 1995, το άλμπουμ μπήκε στα σουηδικά τσαρτ για μία εβδομάδα και κατάφερε να ανέβει μέχρι το # 46. Έκτοτε, κατάφερε να βραβευθεί ως χρυσός δίσκος (500.000 αντίτυπα) αλλά και πλατινένιος (1.000.000 αντίτυπα) στις Ηνωμένες Πολιτείες, καθώς και χρυσός στο Ηνωμένο Βασίλειο για πωλήσεις ύψους 100.000 αντιτύπων.
Θέσεις τσαρτ
Cowboys from Hell (άλμπουμ)
Επίσημη κυκλοφορία: 24 Ιουλίου 1990
Βραβεία
Cowboys from Hell (άλμπουμ)
Ηνωμένες Πολιτείες (RIAA Certification): Πλατινένιος
Ηνωμένο Βασίλειο (BPI Certification): Χρυσός
Τα μέλη των Pantera
Συνθέσεις
Πηγές
Κατηγορία:Δισκογραφία των Pantera Κατηγορία:Άλμπουμ του 1990
Κόμπος
δεξιά|μικρογραφία|250x250εσ|Πίνακας με διάφορους κόμπους σε τοίχο του φαρόπλοιου Elbe 1 Ο Κόμπος είναι σκόπιμη περίπλεξη σε σχοινί, η οποία γίνεται είτε για πρακτικούς είτε για διακοσμητικούς λόγους. Οι πρακτικοί κόμποι ταξινομούνται ανάλογα με τη λειτουργία τους σε ακρόδεσμους, δεσμούς, δεσίματα και θηλιές.
Οι κόμποι έχουν προκαλέσει το ενδιαφέρον από την αρχαιότητα για τις πρακτικές τους χρήσεις, καθώς και για την τοπολογική τους πολυπλοκότητα, η οποία μελετάται από την Θεωρία κόμβων ως κλάδος της τοπολογίας.
Παραπομπές
*
1028 Λυδίνη
Η Λυδίνη (Lydina) είναι ένας αρκετά μεγάλος αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,118. Ανακαλύφθηκε το 1923 από τον Ρώσο αστρονόμο Βλαντιμίρ Αλμπίτσκι, που παρατηρούσε από το Σιμέις της Κριμαίας, και πήρε το όνομά της από το όνομα της συζύγου του, της Λυδίας Ιλίνιτσνα Αλμπίτσκαγια.
Φυσικά χαρακτηριστικά
Η μέση διάμετρος της Λυδίνης εκτιμάται σε 71,38 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,059. Η Λυδίνη περιστρέφεται γύρω από τον εαυτό της μία φορά κάθε 15 ώρες και 41 λεπτά.
Εξωτερικοί σύνδεσμοι
Λυδινη
Γκαμπριέλ Σουάσο
Ο Γκαμπριέλ Αλόνσο Σουάσο Ουρμπίνα (ισπανικά: Gabriel Alonso Suazo Urbina) (γενν. 9 Αυγούστου 1997) είναι Χιλιανός ποδοσφαιριστής, ο οποίος αγωνίζεται ως αριστερός πλάγιος αμυντικός.
Σταδιοδρομία σε συλλόγους
Ο Σουάσο ξεκίνησε το ποδόσφαιρο στις ακαδημίες της Κόλο-Κόλο. Το 2014 αγωνίστηκε στην Κόλο-Κόλο Β και από το 2015 έγινε μέλος της πρώτης ομάδας.
Εθνική ομάδα
Με την Εθνική Χιλής Κ20, κέρδισε το Διεθνές Τουρνουά Ποδοσφαίρου της Λ΄Αλκούντια το 2015.
Ο Σουάσο εκπροσώπησε τη Χιλή Κ20 στο Πρωτάθλημα Νότιας Αμερικής Κ20 του 2017 και τη Χιλή Κ23 τόσο στο Τουρνουά της Τουλόν του 2019 όσο και στο Προολυμπιακό Τουρνουά του 2020.
Ο Σουάσο κλήθηκε για το φιλικό της Χιλής πριν από το Κόπα Αμέρικα Σεντενάριο εναντίον του Μεξικού τον Μάιο του 2016. Πραγματοποίησε το ντεμπούτο του στις 3 Ιουνίου 2017, σε φιλικό αγώνα εναντίον της Μπουρκίνα Φάσο.
Εξωτερικοί σύνδεσμοι
Κατηγορία:Χιλιανοί ποδοσφαιριστές Κατηγορία:Αμυντικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Εθνικής Χιλής Κ20 Κατηγορία:Ποδοσφαιριστές ολυμπιακής ομάδας Χιλής Κατηγορία:Ποδοσφαιριστές Εθνικής Χιλής Κατηγορία:Ποδοσφαιριστές Κόλο-Κόλο Β Κατηγορία:Ποδοσφαιριστές Κόλο-Κόλο Κατηγορία:Ποδοσφαιριστές Πριμέρα Ντιβιζιόν Χιλής
Πολιορκία της Κωνσταντινούπολης (1411)
Η Πολιορκία της Κωνσταντινούπολης (1411) έλαβε χώρα κατά τη διάρκεια του Οθωμανικού Εμφυλίου Πολέμου (20 Ιουλίου 1402 - 5 Ιουλίου 1413), όταν το χάος επικράτησε στην Οθωμανική Αυτοκρατορία μετά την ήττα του Σουλτάνου Βαγιαζήτ Α' από τον Τιμούρ. Αν και ο Μεχμέτ Τσελεμπή είχε ανακηρυχτεί Σουλτάνος από τον Τιμούρ μετά τη μάχη της Άγκυρας, τα αδέρφια του Ίσα Τσελεμπή, Μουσά Τσελεμπή, Σουλεϊμάν Τσελεμπή και αργότερα ο Μουσταφά Τσελεμπή, αρνήθηκαν να αποδεχτούν την κυριαρχία του και ο καθένας αποφάσισε να διεκδικήσει τον θρόνο. Ως αποτέλεσμα, η Οθωμανική Αυτοκρατορία πέρασε στη φάση ενός εμφυλίου πολέμου, ο οποίος διήρκησε μέχρι τη μάχη του Τσαμούρλου στις 5 Ιουλίου 1413, η οποία έληξε με νίκη του Μεχμέτ Τσελεμπή, ο οποίος ανακηρύχτηκε Σουλτάνος Μωάμεθ Α΄.
Υπόβαθρο
Πριν τη μάχη της Άγκυρας, η Βυζαντινή Αυτοκρατορία είχε χάσει μεγάλο μέρος της δύναμης της από εξωτερικούς παράγοντες, αλλά μετά την ήττα των Οθωμανών από τον Τιμούρ, η Αυτοκρατορία - για μικρό χρονικό διάστημα - έγινε σημαντικός παίκτης στα εσωτερικά θέματα της Οθωμανικής Αυτοκρατορίας.
Η πολιορκία
Ο Βυζαντινός Αυτοκράτορας Μανουήλ Β' Παλαιολόγος υποστήριξε τον Σουλεϊμάν ως διεκδικητή του οθωμανικού θρόνου. Ο Σουλεϊμάν υπέγραψε τη συνθήκη της Καλλίπολης με τον Βυζαντινό αντιβασιλέα Ιωάννη Ζ΄ το 1403, καθώς ο Αυτοκράτορας Μανουήλ Β΄ βρισκόταν στη Δυτική Ευρώπη. Σύμφωνα με τους όρους της συνθήκης, ο Σουλεϊμάν παραχώρησε μερικές περιοχές κατά μήκος της Θάλασσας του Μαρμαρά με αντάλλαγμα τη στήριξη των Βυζαντινών κατά τη διάρκεια του εμφυλίου και ανακήρυξε τον εαυτό του Σουλτάνο της αυτοκρατορίας στην Εντιρνέ, την πρωτεύουσα της Ρούμελης της Οθωμανικής Αυτοκρατορίας.
Ωστόσο, ο Μουσά νίκησε τον Σουλεϊμάν στη μάχη του Κοσμίδιου το 1410 - ο Σουλεϊμάν προσπάθησε να ξεφύγει, ωστόσο, αιχμαλωτίστηκε στην προσπάθεια του να περάσει στη βυζαντινή επικράτεια και σκοτώθηκε από Τούρκους χωρικούς στις 18 Φεβρουαρίου 1411. Ο Μουσά θεώρησε τον εαυτό του συμβασιλέα του ευρωπαϊκού μέρους της αυτοκρατορίας. Τότε, ο Μουσά συγκέντρωσε δυνάμεις κατά των συμμάχων του Σουλεϊμάν, συμπεριλαμβανομένου και του Μανουήλ Β΄ και προχώρησε στην πολιορκία της Κωνσταντινούπολης το 1411. Ο Μανουήλ Β΄ ζήτησε τη βοήθεια του Μωάμεθ Α΄, ο οποίος πρόδωσε τον Μουσά και σύναψε συμμαχία με τους Βυζαντινούς. Ο Μουσά αναγκάστηκε να προχωρήσει στην άρση της πολιορκίας κάπου στον ίδιο χρόνο.
Σε δύο μεγάλες συγκρούσεις, το 1411 και το 1412, οι δυνάμεις του Μωάμεθ Α΄ συγκρούστηκαν με τις δυνάμεις του Μουσά και τις δύο φορές επικράτησαν οι δυνάμεις του Μωάμεθ, αναγκάζοντας τον αντίπαλο να άρει την πολιορκία της Κωνσταντινούπολης. Το 1413, ο Μωάμεθ έλαβε τη στήριξη του Σέρβου μονάρχη Στέφαν Λαζάρεβιτς και του μπεή των Τούρκων Δουλκαδιρίδων, καθώς και αρκετών στρατηγών του Μουσά. Έτσι, οι δυνάμεις του Μωάμεθ κατάφεραν να επικρατήσουν στη μάχη του Τσάμουρλου, κοντά στο Σάμοκοβ της Βουλγαρίας. Ο Μουσά τραυματίστηκε στη μάχη και στην προσπάθεια του να γλιτώσει, αιχμαλωτίστηκε και σκοτώθηκε στις 5 Ιουλίου 1413.